Հայաստանում նէպ-ի կենսագործման շնորհիվ 1920-ական թվականներին տեղի ունեցան սոցիալ-տնտեսական էական վերափոխումներ: Դրա հետևանքով գյուղում տեղի ունեցավ շերտավորման նոր գործընթաց, որի շնորհիվ խիստ նվազեց չքավորների ու բատրակների քանակը, միջակը դարձավ գյուղի հիմնական դեմքը, իսկ կուլակությունը դուրս մղվեց ինչպես տնտեսական, այնպես էլ հասարակական-քաղաքական ակտիվ գործունեության ասպարեզից: